উৎসে কর কর্তন কিভাবে দেখাবেন? - BDTAX BLOG
Home/Employee, Income Tax, Tax Filing/উৎসে কর কর্তন কিভাবে দেখাবেন?
সরকারের নিজস্ব কোন আয় নেই। জনগণের কাছ থেকে সারা বছর ধরে আয়কর নিয়ে দেশের প্রয়োজনে ব্যয় করে থাকে। আমরা সাধারনত বছর শেষে রিটার্ন জমা দিয়ে থাকি। তখন আমাদের আয় হিসেব করে সরকারকে আয়কর দিয়ে থাকি।
কিন্তু সরকারকে সারা বছর ধরে বিভিন্ন খরচ করতে হয়। যেমন সরকারি কর্মকর্তা-কর্মচারীদের বেতন-ভাতা, ঋণের কিস্তি এবং সুদসহ বিভিন্ন খরচ। এখন সরকার যদি বছর কখন শেষ হবে এবং তারপর জনগণের কাছ থেকে আয়কর বাবদ টাকা পাবে সেই আশাতে বসে থাকে তাহলে সরকারের সকল কাজ বন্ধ হয়ে যাবে।
আমরা নিচে একে একে সেই বিষয়গুলোই আজ জানবো। চলুন তাহলে শুরু করি।
উৎসে কর কর্তন নামেই বুঝতে পারছেন যখন কোন আয় হবে যেখানে হবে সেখানেই টাকা পরিশোধের সময় নির্দিষ্ট হারে কর কেটে তা সরকারি কোষাগারে জমা দিতে হয়।
ধরুন, আপনি একজন চাকরিজীবী। মাস শেষে আপনি কোম্পানির কাছ থেকে বেতন পান। সেখানে কিছু টাকা কেটে রেখে যেমন ভবিষৎ তহবিল বা স্ট্যাম্প খরচ হিসেবে কিছু টাকা কেটে রেখে আপনার ব্যাংক হিসেবে টাকা ট্রান্সফার করা হয়।
এর সাথে হয়তো লক্ষ্য করেছেন। আপনার টাকা আরো কিছু কম যাচ্ছে। অ্যাকাউন্টস বিভাগে যোগাযোগ করার পর তারা আপনাকে বলেছেন আয়কর হিসেবে সেই টাকাটা কাটা হচ্ছে। সেই কর্তনকৃত টাকাই হলো উৎসে কর।
আপনি যদি ঐ খাত থেকে টাকা উপার্জন করে থাকেন তাহলে সেই টাকা পাওয়ার সময় যিনি আপনাকে তাকা পরিশোধ করবেন তাকে সেই নির্দিষ্ট হারে কর কেটে রেখে বাকিটা আপনার ব্যাংক হিসেবে পাটিয়ে দিবে। অথবা অ্যাকাউন্ট পেয়ি চেক এর মাধ্যমে পরিশোধ করবেন।
আপনার আয় থেকে ঠিক হারে কর কেটেছে কি না? বেশি কেটেছে কিনা? এই ধরনের প্রশ্ন প্রায়ই শুনা যায়। এ ক্ষেত্রে আপনি যে খাতে আয় করেছেন সেই খাতে উৎসে করের হার কতো তা জেনে নিতে পারেন। তাহলে এই ধরনের প্রশ্নের সম্মুখীন হবেন না।
প্রতি বছর কোন খাতে উৎসে কর কতো তা জাতীয় রাজস্ব বোর্ড প্রকাশ করে থাকে। এটা বিশাল একটি তালিকা। দশ থেকে পনের পাতার একটি তালিকা। তবে আপনারা চাইলে উৎসে কর এই লিংকে গিয়ে সম্পূর্ণ তালিকা পেতে পারেন। আশা করি কাজে দিবে।
উৎসে কর্তনকৃত কর কিভাবে পরিশোধ করবেন
চালান জমা দেওয়ার পর ব্যাংকের কর্মকর্তা নিজ সাক্ষর করে সিল দিয়ে আপনাকে ফেরত দিবে। চালানে অবশ্যই কোড নাম্বার উল্লেখ করতে হবে।
আপনি এতোক্ষণ ধরে জানলেন কোন খাতে কর কর্তন করতে হবে এবং কিভাবে সেই কর সরকারি কোষাগারে জমা দিতে হবে। কিন্তু এই কর্তনকৃত কর নির্ধারিত সময়ের মধ্যে সরকারি কোষাগারে জমা দিতে হয়। তা না হলে মাশুল গুনতে হয়। তাই নির্ধারিত সময়ের মধ্যেই কর্তনকৃত কর জমা দেয়া উত্তম। নিচে কখন উৎসে কর কর্তন করলে কতো সময়ের মধ্যে জমা দিতে হবে তা টেবিলের মাধ্যমে উপস্থাপন করা হলো।
কর্তনের সময় সময়সীমা
জুলাই থেকে মে পর্যন্ত যে মাসে উৎসে কর কর্তন করা হবে তার পরের দুই সপ্তাহের মধ্যে জমা দিতে হবে।
জুন মাসের ০১ থেকে ২০ তারিখ পর্যন্ত যেদিন উৎসে কর কর্তন করা হবে তার সাত দিনের মধ্যে জমা দিতে হবে।
জুন মাসের অন্য যে কোন দিন যেদিন উৎসে কর কর্তন করা হবে তার পরের দিন জমা দিতে হবে।
উপরের টেবিলের প্রথম ক্ষেত্রে, আপনি জুলাই মাসে সারা মাস ধরে বিভিন্ন কর্ম দিবসে বিভিন্ন খাতে উৎসে কর কর্তন করেছেন। সেই কর্তনকৃত কর পরের মাসে অর্থাৎ আগস্ট মাসের প্রথম দুই সপ্তাহের মধ্যে আপনাকে সরকারি কোষাগারে চালানের মাধ্যমে জমা দিতে হবে।
Jasim UddinRasel